ตามหัวเรื่องค่ะคุณ กังวลมากๆ ประจำเดือนมาปกติตรงตามรอบ เพราะรับประทานยาคุมรายเดือน 28 เม็ด มีเพศสัมพันธ์วันที่ 29 ตุลา กับ 10 พย. วันที่ 15-18 พย.ประจำเดือนก็มาปกติ ทั้งปริมาณ และจำนวนวัน หลังจากนั้น 3-4 วันโดยประมาณ มีอาการปวดท้องน้อย ร่วมกับตกขาวสีเขียวอ่อนๆ และมีคราบตกขาวติดกางเกงในร่วมด้วย ตอนนี้มีอาการปวดหลังตรงบั้นเอว เพิ่มมา 2-3 วันแล้วค่ะ ตอนแรกกังวลและเครียดมาก ว่าจะตั้งครรภ์รึป่าว แต่เมื่อคืนลองตรวจตั้งครรภ์ ผลออกมา 1 ขีดชัดเจน
สวัสดีค่ะ หากรับประทานยาคุมกำเนิดสม่ำเสมอ โอกาสเกิดการตั้งครรภ์พบน้อยกว่า 1%เท่านั้น หาก ทดสอบการตั้งครรภ์แล้วว่าไม่ตั้งครรภ์ คิดว่าผลตรวจนี้เชื่อถือได้นะคะส่วนอาการตกขาวที่มีสีเขียว จะเป็นอาการตกขาวผิดปกตินะคะ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นแนะนำให้ รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ